| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett Europamesterskap |
| Bronse | 2010 Barcelona | 4x400 m stafett |
| Friidrett EM innendørs |
| Sølv | 2011 Paris | 4x400 m stafett |
| Sølv | 2009 Torino | 4x400 m stafett |
| Friidrett Verdensmesterskap |
| Bronse | 2007 Osaka | 4x400 m stafett |

**Marylin Chinwenwa Okoro** (født 23. september 1984 i London) er en britisk friidrettsutøver, som hovedsakelig konkurrerer på 400 meter og 800 meter. Hun er av nigeriansk herkomst, tilhørende Igbofolket.

Hun har en bachelorgrad fra University of Bath fra 2007, innen politkk og fransk språk. Hun snakker fire språk, engelsk, fransk, spansk og igbo, og synger i tillegg i jazzbandet *The Felonius Monks*.

Junior
------

Okoro var en habil lacrosse-spiller fram til juniornivå, da hun begynte med friidrett. Hun gjorde det godt i sprint, og ble bl.a. AAA-mester (U20) på 400 meter i 2003, og AAA-mester (U23) på samme distanse året etter. Hun prøvde seg også på 800 meter, mens hun hadde George Harrison som trener, og greide også her fjerdeplass ved AAA-mesterskapet.

Senior
------

Marilyn Okoro ved VM 2007 i Osaka, sammen Christine Ohuruogu, Lee McConnell og Nicola Sanders
I 2005 kom hun på femteplass på 800 meter i det britiske mesterskapet i 2005, og hun vant bronse ved Universiaden i 2005. Hun startet 2006-sesongen med ny personlig rekord på 2.00,84 i semifinalen i Samveldelekene, og endte her på 7.-plass i finalen. Hun ble ikke kvalifisert på 800 meter til EM i friidrett 2006, men deltok på 400 meter. Hun satte her ny personlig rekord på 52,02, og nådde semifinalen. 

Okoro ble britisk mester på 800 meter innendørs i 2007, med Ayo Falola som ny trener. Ved innendørs-EM 2007 i Birmingham fikk hun fjerdeplass med tiden 2.00,20. Senere på året, i august, deltok hun også ved VM i friidrett i Osaka. Individuelt ble hun slått ut med fjerdeplass i sin semifinale, men hun deltok på det britiske stafettlaget som vant 4x400 meter med ny britisk rekord på 3.20,04. En måned senere vant hun også bronse ved IAAF World Athletics Final i Stuttgart. 

2008-sesongen startet bra, og hun vant det britiske mesterskapet på 800 meter. I mars deltok hun ved innendørs-VM i Valencia, men ble slått ut i kvalifiseringsrunden med en forholdsvis svak tid på 2.05,09. Også i OL i Beijing ble hun slått ut i semifinalen. Senere i sesongen vant hun nok en gang bronse ved IAAF World Athletics Final i Stuttgart, med tiden 1.58,64. 

Hun var plaget med skader i utendørssesongen av 2009. Til tross for dette greide hun en 8.-plass ved VM i friidrett 2009 i Berlin i august. Hun deltok også på stafettlaget, men var ikke med og løp finalen. Tidligere på året deltok hun ved EM innendørs i Torino, der hun endte på femteplass. Kun to timer senere deltok hun på det britiske stafettlaget som vant sølv på 4x400 meter. De andre jentene på laget var Donna Fraser, Kim Wall og Vicky Barr. 

Vinteren 2009 opererte både hun og hennes treningspartner Montell Douglas kneet, for å få bukt med skadene gjennom 2009-sesongen. Men, hun greide bronse ved det britiske mesterskapet, som ga henne plass på det britiske laget på 800 meter ved EM i friidrett 2010 i Barcelona. Hun ble slått ut i sin semifinale, etter en fjerdeplass i sitt heat, men løp andre etappe i stafetten, der de britiske jentene vant bronse. De andre tre på laget var Nicola Sanders, Perri Shakes-Drayton og Lee McConnell. 

Ved EM i friidrett innendørs 2011 kom hun på 5.-plass på 800 meter, men greide sølv på 4x400 meter stafett, sammen Kelly Sotherton, Lee McConnell og Jennifer Meadows.

Referanser
----------

1. ↑   World Athletics Database, World Athletics utøver-ID 198324[Hentet fra Wikidata]
2. ↑  Spikes – *Marilyn Okoro* Arkivert 7. mai 2009 hos Wayback Machine. (besøkt 14. mars 2011)
3. ↑  Team Bath – *Middle distance star Marilyn crosses academic finishing line* [*død lenke*] (besøkt 14. mars 2011)

Eksterne lenker
---------------

* (en) Marilyn Okoro – Olympics.com Rediger på Wikidata

* (en) Marilyn Okoro – Olympic.org Rediger på Wikidata

* (en) Marilyn Okoro – Olympedia Rediger på Wikidata

* (en) Marilyn Okoro – Sports-Reference (OL-resultater – arkivert) Rediger på Wikidata

* (en) Marilyn Okoro – Storbritannias olympiske komité Rediger på Wikidata

* (en) Marilyn Okoro – Commonwealth Games Federation Rediger på Wikidata

* (en) Marilyn Okoro – Commonwealth Games Federation Rediger på Wikidata

* (en) Marilyn Okoro – World Athletics Rediger på Wikidata

* (en) Marilyn Okoro – Diamond League Rediger på Wikidata

* (en) Marilyn Okoro – Track and Field Statistics Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |